ཁོང་ནི་བོད་ཀྱི་ཆོས་ལུགས་དང་ཆོས་རྒྱུད་རིས་སུ་མ་ཕྱེ་བའི་དཔེ་གཞུང་ལ་གཟིགས་རྒྱ་ཤིན་ཏུ་ཆེ་བ་ཞིག་ཡིན་པར་མ་ཟད་དཔེ་དཀོན་གྱི་གསུང་པོད་སྟོང་ཕྲག་མང་པོ་རྒྱལ་ས་དྷི་ལི་ནས་དཔར་སྐྲུན་བྱས་ཏེ་ཤིན་ཏུ་ཉག་ཕྲ་བའི་དུས་སུ་བོད་ཀྱི་ཆོས་རིག་གི་བསྟན་པ་སྤེལ་བ་པོ་ཡི་བསྟན་འཛིན་གྱི་སྐྱེ་བུ་ཞིག་ཀྱང་ལོས་ཡིན།ངོས་ལ་ལྟ་བུར་ཆ་བཞག་ན་ནེའུ་ཡོག་དང་རྒྱ་གར་སོགས་སུ་ཁོང་ཐེང་མང་མཇལ་ཕྲད་བྱུང་བ་མ་ཟད་ཁོང་གི་བརྒྱུད་ནས་དཔེ་དཀོན་གྱི་རིགས་དང་ངག་ལམ་ནས་བོད་ཀྱི་ལོ་རྒྱུས་དོན་སྙིང་ལྡན་པ་མང་པོ་ཞིག་ཐོབ་པའི་བསྐལ་པ་བྱུང།ལྷག་པར་དུ་༢༠༠༧་ལོར་ནེ་འུ་ཡོག་ཏུ་ཡོད་པའི་ཁོང་རང་ཉིད་སྐུ་དངོས་ང་ལ་ཐུག་འཕྲད་དུ་ཕེབས་པས་མ་ཟད་ཁོང་གི་ལས་ཁུང་དུ་མགྲོན་འབོད་བྱས་ཏེ་དཔེ་དཀོན་རིགས་དང་དེ་བཞིན་ཞལ་ཐང་དང་སྐུ་འདྲ་རྙིང་པ་སོགས་ཤིན་ཏུ་དཀོན་པའི་རིགས་ཀྱི་སྐུ་གཟུགས་གསུང་རབས་མཆོད་རྟེན་ལས་སོགས་མིག་ལམ་དུ་མཇལ་བའི་གོ་སྐབས་བཟང་པོ་ཐོབ་མྱོང།